Selles olukorras on nimetatud riikide valikud vägagi piiratud. Lisaks kaitsevõime- ja sisejulgeolekualaste pingutuste tõhustamisele püüavad kõik ennast ohustatuna tundvad väikeriigid kahtlemata sõlmida erisuhteid USA-ga. Kuivõrd see õnnestub ja kuivõrd USA ennast Ida-Euroopa riikidega siduma nõustub, pole praegu selge. Paljuski sõl-tub see  presidendivalimiste tulemustest, aga ka laiemast rahvusvahelisest kontekstist, eriti sellest, kas Iisrael ja USA ründavad Iraani või mitte. Ent mingu nii või teisiti, ka sisepoliitikas suundub Ameerika praegu selgelt suurema isolatsionismi poole ja see ei tõota Venemaa naabritele igal juhul midagi head.